Tasekla taqbaylit, d tin id-yekkren ɣef timawit tuget n yiḍrisen i d-ttawin ɛeddan seg tsuta ɣer tayeḍ s taɣect seg yimi ɣer umeẓẓuɣ, ma nenna-d tasekla taqbaylit ad d-nini tasekla tamensayt taqburt ad nini daɣen tasekla tamirant tamaynut maca ur teqqim ara di timawit tɛedda ɣer tira.Aɛeddi seg timawit ɣer tira yemmuger-d aṭas n tɣawsiwin i yerran azal i uḍris ama d aseskel talsira neɣ amyeḍres, d tiɣawsiwin i d-icebḥen i d-yeslalen assaɣ iǧehden gar timawit d tira, maca asnulfu-agi amaynut ur yezmir ara ad yili mebla tuɣalin ɣer timawit.